Αν δεν μπορείτε να δείτε το περιεχόμενο αυτού του email πατήστε ΕΔΩ.

Κάθε εβδομάδα θα σας ενημερώνουμε για τις παρουσιάσεις βιβλίων, συζητήσεις, εκδηλώσεις, αφιερώματα σε συγγραφείς και άλλες δράσεις. Ανοίξτε τις ατζέντες σας και σημειώστε. Συναντήστε τους συγγραφείς μας και συμμετέχετε στις συζητήσεις με τις ερωτήσεις σας.

| ΑΡΗΣ ΑΛΕΞΑΝΔΡΗΣ Τρία επί ψυχής Όλοι έχουν έναν καλό λόγο να αποφύγουν την αλήθεια. Παρουσίαση βιβλίου Τρίτη 5 Νοεμβρίου 2024, στις 8:30 μ.μ., στο Public Café Συντάγματος (Καραγεώργη Σερβίας 1, 5ος όροφος) Με τον Άρη Αλεξανδρή συζητά η συγγραφέας Αλεξάνδρα Κ*. Ο συγγραφέας θα απαντήσει σε ερωτήσεις του κοινού και θα υπογράψει αντίτυπα του βιβλίου του. Mια ιστορία για τους ανοιχτούς λογαριασμούς με το παρελθόν, για τις μεταμορφώσεις των ανθρώπων, για τους μύθους που πλάθουν για να επιβιώσουν.
| ΝΙΚΟΣ ΣΙΔΕΡΗΣ Δύναμη και βία στην εφηβεία Μια στρατηγική για γονείς και παιδαγωγούς Γιατί οι έφηβοι σαγηνεύονται από τη δύναμη; Υπάρχει αντίδοτο στον πειρασμό της εφηβικής βίας; Μια ρηξικέλευθη πρόταση από τον ψυχίατρο – ψυχαναλυτή Νίκο Σιδέρη. Παρουσίαση βιβλίου Τετάρτη 6 Νοεμβρίου 2024, στις 8:30 μ.μ., στο Public Café Συντάγματος (Καραγεώργη Σερβίας 1, 5ος όροφος) Θα μιλήσουν η Ελένη Ανδρέου, Καθηγήτρια Ψυχολογίας του Πανεπιστημίου Θεσσαλίας, ο Ιωάννης Αναστασόπουλος, MSc, MPhil, διευθυντής του Βαρβακείου Προτύπου Γυμνασίου, η Βασιλική Τσούνη, PhD, MEd, MSc, διευθύντρια του Πειραματικού Σχολείου Πανεπιστημίου Αθηνών, και ο δρ Αθανάσιος Αλεξανδρίδης, ψυχίατρος, παιδοψυχίατρος, ψυχαναλυτής, επιστημονικός σύμβουλος του Ινστιτούτου «Γαληνός». Συντονίζει η Αργυρώ Μουντάκη, εκπαιδευτικός, δρ Φιλολογίας ΕΚΠΑ, συγγραφέας εφηβικών βιβλίων. Ο Νίκος Σιδέρης θα απαντήσει σε ερωτήσεις του κοινού και θα υπογράψει αντίτυπα του βιβλίου του. Μια νέα στρατηγική προσέγγιση, με άξονα την αποδόμηση της νοσηρής σαγήνης που ασκούν η δύναμη και η βία στους εφήβους και την αξιοποίηση της λατρείας των παιδιών και των εφήβων για τους υπερήρωες.
| ΔΗΜΗΤΡΗΣ ΧΑΣΑΠΗΣ Γυναίκες μαθηματικοί στο περιθώριο της ιστορίας 35 πορτρέτα γυναικών που άλλαξαν την επιστήμη από την αρχαιότητα στο σήμερα Παρουσίαση βιβλίου Παρασκευή 8 Νοεμβρίου 2024, στις 8 μ.μ., στο Κέντρο Πολιτισμού – Ολυμπισμού «Κωστής Παλαμά ς» (Παλαιών Πατρών Γερμανού 30, Πάτρα) Θα μιλήσουν η Φιλαρέτη Ζαφειροπούλου, πρώην Καθηγήτρια του Πανεπιστημίου Πατρών, ειδική γραμματέας του Παραρτήματος Αχαΐας της Ελληνικής Μαθηματικής Εταιρείας, και η Ευγενία Κολέζα, Καθηγήτρια του Πανεπιστημίου Πατρών. Ο Δημήτρης Χασάπης θα απαντήσει σε ερωτήσεις του κοινού και θα υπογράψει αντίτυπα του βιβλίου του. Με τη συνεργασία του παραρτήματος Αχαΐας της Ελληνικής Μαθηματικής Εταιρείας και του βιβλιοπωλείου ΓΩΝΙΑ ΤΟΥ ΒΙΒΛΙΟΥ Πορτρέτα γυναικών μαθηματικών στο περιθώριο της Ιστορίας, που αποτυπώνουν τη συμβολή τους στην εξέλιξη και την πρόοδο της επιστήμης.
| ΜΑΙΡΗ ΣΥΝΑΤΣΑΚΗ VESTART Weekly Planner 2025 Για να πλανάρεις ακόμα και όσα θα κάνεις skip. Συζήτηση και υπογραφή Σάββατο 9 Νοεμβρίου 2024, στις 12 το μεσημέρι, στο Public Café Συντάγματος (Καραγεώργη Σερβίας 1, 5ος όροφος), για μια τετ α τετ κουβέντα με τη Μαίρη Συναντσάκη Η MAIRIBOO (@mairiboo) συζητά με την Athinoid (@athinoid) για το πόσο σημαντικό είναι να καταγράφεις καθημερινά τις σκέψεις και τις επιθυμίες σου αφήνοντας για λίγο στην άκρη την οθόνη του κινητού.
| ΕΛΕΝΗ ΑΝΔΡΕΑΔΗ Οι μαχητές του Ντάο Υπόθεση Κόκκινος Φάκελος Ένας τεράστιος κίνδυνος για τον κόσμο μας προ των πυλών. Οι Μαχητές του Ντάο σε προσκαλούν να δράσετε παρέα. Διαδραστική εκδήλωση για παιδιά Σάββατο 9 Νοεμβρίου 2024, στις 12 το μεσημέρι, στον ΕΥΡΙΠΙΔΗ στην Κηφισιά (Λ. Κηφισίας 310) Γίνε και εσύ μαθητευόμενος μαχητής του Ντάο! Με τη συγγραφέα του βιβλίου και με την καθοδήγηση του παππού Σίφου, λύσε την υπόθεση «Κόκκινος φάκελος» και ανακάλυψε τον τεράστιο κίνδυνο που απειλεί τον κόσμο μας, αλλά και το μυστικό ενός σοφού γέροντα που μπορεί να τον σώσει. Σας περιμένουμε να γίνουμε μαζί οι πιο ζεν μαχητές/τριες που προστατεύουν τον κόσμο! *Σχεδιασμός των βιωματικών δράσεων από τη βραβευμένη οργάνωση Πράκτορες του Πλανήτη. Για παιδιά από 5 ετών
| Σχολή Γονέων Για γονείς που θέλουν το καλύτερο για τα παιδιά τους Ένας κύκλος συναντήσεων με ομιλητή τον εκπαιδευτικό και συγγραφέα ΜΑΡΙΟ ΜΑΖΑΡΗ Σάββατο 9 Νοεμβρίου 2024, στις 7 μ.μ., στο Πνευματικό Κέντρο του Δήμου Πετρούπολης (Μπουμπουλίνας 59 και Αθανασίου Διάκου) «Το παιδί μου είναι βαθμοί» Μια συζήτηση για τη βαθμοθηρία, τις αξιολογήσεις και την αυτοεκτίμηση του παιδιού Αν και η βαθμοθηρία είναι χαρακτηριστικό της ελληνικής εκπαίδευσης, σας εγγυόμαστε ότι το παιδί σας δεν είναι οι βαθμοί που φέρνει στο σπίτι. Σε όλες τις βαθμίδες εκπαίδευσης οι μαθητές έχουν συνδέσει την πρόοδό τους με τους υψηλούς βαθμούς και αυτό καταλήγει να αποτελεί στείρο αυτοσκοπό, στερώντας τους τη διάθεση να μάθουν, να χαρούν την εκπαιδευτική διαδικασία, να πιστέψουν στον εαυτό τους και να διευρύνουν τους ορίζοντές τους.
Ελάτε να συζητήσουμε για θέματα όπως: Η στάση των γονέων απέναντι στους βαθμούς του παιδιού τους. Η λάθος εικόνα που μπορεί να αντικατοπτρίζει ένας βαθμός. Ο αντίκτυπος των βαθμών στην εικόνα που έχουν οι άλλοι για το παιδί μας και στην εικόνα του παιδιού για τον εαυτό του. Ο κίνδυνος διάσπασης μιας τάξης με βάση τους βαθμούς. Αν είστε γονέας, κηδεμόνας ή εκπαιδευτικός, ελάτε να γίνουμε και εμείς παιδιά και να συζητήσουμε για την ανατροφή των παιδιών μας. Με τη συνεργασία του Δήμου Πετρούπολης και του βιβλιοπωλείου PICK A BOOK Μην το χάσετε! ΕΙΣΟΔΟΣ ΕΛΕΥΘΕΡΗ
| ΔΕΣΠΟΙΝΑ ΚΟΚΚΙΔΟΥ Το φαφούτικο Δικό σου το δόντι, δική σου η ζωή! Διάλεξε εσύ πού θα βρεθεί και, πίστεψέ με, η τύχη θα σε βρει. Διαπολιτισμικό εργαστήριο για παιδιά Σάββατο 9 Νοεμβρίου 2024, στις 12 το μεσημέρι, στο βιβλιοπωλείο DADOO (7ο χλμ. Συμμαχικής Οδού), στη Θεσσαλονίκη Διαβάζουμε παρέα με τη συγγραφέα Δέσποινα Κοκκίδου και τις εικονογράφους Αγγελική Ρελλάκη και Ελένη Μαργούδη και εξερευνούμε τα διαφορετικά έθιμα των παιδιών γύρω από τα πεσμένα δόντια στον κόσμο! Μα όχι μόνο αυτό! Με τη βοήθεια οδοντιάτρων που θα είναι στην παρέα μας μαθαίνουμε πώς να φροντίζουμε σωστά τα δόντια μας, για να είναι γερά και καθαρά! Παίζουμε, προβληματιζόμαστε και τελικά δημιουργούμε τα δικά μας έθιμα για τα δικά μας δόντια! Για παιδιά από 5 ετών Ο αριθμός των θέσεων είναι περιορισμένος. Απαραίτητη η δήλωση συμμετοχής στο τηλέφωνο 2310 547517 (Δευτέρα έως Παρασκευή 9 π.μ.-5 μ.μ.)
| ΘΕΟΔΟΣΗΣ ΜΙΧΟΣ Ένα για τον δρόμο Για να βρεις τον εαυτό σου, πρέπει πρώτα να τον χάσεις. Σ’ ένα μπαρ της μεγαλούπολης, μέρη, άνθρωποι και στιγμές περιπλέκονται μοιραία. Παρουσίαση βιβλίου Σάββατο 9 Νοεμβρίου 2024, στις 7 μ.μ., στη Λογοτεχνική Γωνία (Γαληνού & Φαρμακίδου), στη Λάρισσα Θα μιλήσουν ο ραδιοφωνικός παραγωγός Πάνος Καραΐσκος και ο δημοσιογράφος Λευτέρης Παπαστεργίου. Ο Θεοδόσης Μίχος θα απαντήσει σε ερωτήσεις του κοινού και θα υπογράψει αντίτυπα του βιβλίου του. Με τη συνεργασία της Αντιδημαρχίας Πολιτισμού και Επιστημών του Δήμου Λαρισαίων, του περιοδικού ΘΡΑΚΑ και του βιβλιοπωλείου ΑΝΕΜΟΣ
| ΔΕΣΠΟΙΝΑ ΚΟΚΚΙΔΟΥ Το φαφούτικο Δικό σου το δόντι, δική σου η ζωή! Διάλεξε εσύ πού θα βρεθεί και, πίστεψέ με, η τύχη θα σε βρει. Κυριακή 10 Νοεμβρίου 2024, στις 12 το μεσημέρι, στο βιβλιοπωλείο ΕΤΣΙ ΚΑΝΟΥΝ ΟΙ ΜΠΑΛΑΡΙΝΕΣ (Στεργίου Πολυδώρου 61, Θεσσαλονίκη) Μια ιστορία για το τι κάνουν τα δόντια που βγάζουν τα παιδιά σε διάφορες χώρες του κόσμου, αλλά ταυτόχρονα και ένα μάθημα για τη διαφορετικότητα και για την ελευθερία βούλησης και επιλογής… Η Δέσποινα Κοκκίδου περιμένει όλους μας, μικρούς και μεγάλους, για να παίξουμε, να προβληματιστούμε και να δημιουργήσουμε παρέα τα δικά μας έθιμα για τα δικά μας σώματα. Για παιδιά από 5 ετών Ο αριθμός των θέσεων είναι περιορισμένος. Απαραίτητη η δήλωση συμμετοχής στο τηλέφωνο 2314 070554 ή στο email hello@mpalarines.gr.
| ΠΕΤΡΟΣ ΤΑΤΣΟΠΟΥΛΟΣ Το παιδί του Διαβόλου Τα πράγματα με το όνομά τους Παρουσίαση βιβλίου Δευτέρα 11 Νοεμβρίου 2024, στις 7:30 μ.μ., στο IANOS Café (Σταδίου 24, Αθήνα) Θα μιλήσουν ο αστροφυσικός και εκπαιδευτικός Παύλος Καστανάς, ο ηθοποιός και σκηνοθέτης Αντώνης Καφετζόπουλος και ο δημοσιογράφος-διευθυντής σειράς βιβλίων «Lux Orbis» Μηνάς Παπαγεωργίου. Ο συγγραφέας θα απαντήσει σε ερωτήσεις του κοινού και θα υπογράψει αντίτυπα του βιβλίου του. Ο Πέτρος Τατσόπουλος, δεκαοκτώ χρόνια μετά τη γλυκόπικρη Καλοσύνη των ξένων, επανέρχεται με μια αυτοβιογραφική αφήγηση υψηλής έντασης και με την ανυποχώρητη πρόθεση να πει τα πράγματα με το όνομά τους.
| Ο JO NESBO σε μια μοναδική εμφάνιση συναντά για πρώτη φορά τους αναγνώστες του στη Θεσσαλονίκη Μια βραδιά αφιερωμένη στον ροκ σταρ της σύγχρονης αστυνομικής λογοτεχνίας Δευτέρα 11 Νοεμβρίου 2024, στις 7 μ.μ., στο Συνεδριακό Κέντρο «ΙΩΑΝΝΗΣ ΒΕΛΛΙΔΗΣ» (Λεωφόρος Στρατού 3, Θεσσαλονίκη) Ο Jo Nesbo συνομιλεί με τον δημοσιογράφο Δημήτρη Καραθάνο, για τα βιβλία του, τον διάσημο επιθεωρητή Χάρι Χόλε και την περιπέτεια της γραφής, απαντά σε ερωτήσεις του κοινού και υπογράφει αντίτυπα των βιβλίων του. Μια μοναδική ευκαιρία να γνωρίσετε από κοντά τον Νορβηγό συγγραφέα που καθήλωσε εκατομμύρια αναγνώστες! Με διαδοχική διερμηνεία. Είσοδος ελεύθερη με δελτία εισόδου. Η διάθεση των δελτίων ξεκινά στις 5:30 μ.μ. της ίδιας ημέρας από τον χώρο της εκδήλωσης. Θα τηρηθεί σειρά προτεραιότητας. ΔΙΟΡΓΑΝΩΣΗ
Με την Υποστήριξη
| ΚΑΛΗ ΔΟΞΙΑΔΗ Μια ιστορία μόνο Μερικά μυστικά Η ιστορία μιας γυναίκας. Τα μυστικά ενός τόπου. Το τέλος μιας τριλογίας. Η Ανθή Βελισσάρη δίνει απαντήσεις στα αινίγματα του παρελθόντος. Παρουσίαση βιβλίου Τρίτη 12 Νοεμβρίου 2024, στις 7 μ.μ., στο βιβλιοπωλείο Επί λέξει (Ακαδημίας 32, Αθήνα) Θα μιλήσουν ο ιστορικός Τάσος Σακελλαρόπουλος, η κριτικός λογοτεχνίας και συγγραφέας Κατερίνα Σχινά και η συγγραφέας. Συντονίζει η Ελένη Μπούρα, υπεύθυνη ελληνικής πεζογραφίας των εκδόσεων ΜΕΤΑΙΧΜΙΟ. Η Καλή Δοξιάδη θα απαντήσει σε ερωτήσεις του κοινού και θα υπογράψει αντίτυπα του βιβλίου της.
| Ένα μάθημα ιστορίας μέσα από την Ιστορία Webinar για εκπαιδευτικούς Τετάρτη 13 Νοεμβρίου 2024, στις 7 μ.μ. Ζωντανά από την πλατφόρμα ΖΟΟΜ των εκδόσεων ΜΕΤΑΙΧΜΙΟ Με αφορμή το βιβλίο της Μαρίζας Ντεκάστρο 2194 ημέρες πολέμου: 1 Σεπτεμβρίου 1939-2 Σεπτεμβρίου 1945
Η διδασκαλία της Ιστορίας στο σχολείο είναι από τα μείζονα θέματα που απασχολούν τους εκπαιδευτικούς. Είναι μάθημα δύσκολο, οι μαθητές δεν το αγαπούν, χάνονται μέσα στην πληθώρα των γεγονότων και των χρονικών περιόδων, και δεν καταλαβαίνουν γιατί είναι σημαντικό να γνωρίζουν τα περασμένα. Η έκδοση του βιβλίου της Μαρίζας Ντεκάστρο 2194 ημέρες πολέμου: 1 Σεπτεμβρίου 1939-2 Σεπτεμβρίου 1945 είναι η αφορμή για να συζητήσουμε για τη διδακτική του μαθήματος της Ιστορίας στη Δευτεροβάθμια αλλά και την Πρωτοβάθμια Εκπαίδευση. Το βιβλίο αφηγείται την ιστορία του Β΄ Παγκοσμίου Πολέμου και περιλαμβάνει λογοτεχνικά κείμενα Ελλήνων και ξένων συγγραφέων, προφορικές ιστορίες, μαρτυρίες, αναμνήσεις, χάρτες και γεγονότα από την κοινωνική, την πολιτική και τη στρατιωτική επικαιρότητα στην Ελλάδα και τον κόσμο, δίνοντας μια κατά το δυνατόν σφαιρική εικόνα για το τι συνέβαινε εκείνες τις 2194 ημέρες. Το περιεχόμενο του βιβλίου και η εικονογράφηση φιλοδοξούν να αποτελέσουν εργαλείο συζήτησης ώστε οι μαθητές: να μάθουν τι συνέβαινε στην Ελλάδα και στον κόσμο την περίοδο του Β΄ Παγκοσμίου Πολέμου, να κατανοήσουν ότι μέσω ποικίλων πηγών μαθαίνουμε για την πολιτική ιστορία και για τις ιστορίες των ανθρώπων, να κατανοήσουν τη σημαντική θέση της ιστορικής μνήμης, της αυτογνωσίας, της γνώσης της Ιστορίας για την κατανόηση του παρελθόντος. Με τη συγγραφέα συζητούν η Χρύσα Κουράκη, μέλος ΕΔΙΠ του Εθνικού και Καποδιστριακού Πανεπιστημίου Αθηνών, και η Γιούλη Χρονοπούλου, εκπαιδευτικός, μέλος του διοικητικού συμβουλίου του Ομίλου για την Ιστορική Εκπαίδευση στην Ελλάδα. Το webinar πραγματοποιείται ΔΩΡΕΑΝ μέσω της πλατφόρμας ΖΟΟΜ. Στους εκπαιδευτικούς που θα παρακολουθήσουν θα δοθούν βεβαιώσεις παρακολούθησης. Για να παρακολουθήσετε την εκδήλωση, πληκτρολογήστε τους απαραίτητους κωδικούς στην πλατφόρμα. Meeting ID: 865 2796 7046 Passcode: 995259
| ΑΝΝΑ ΠΟΥΝΣΕΤ Μονοκερούπολη Όταν η ζωή σού δίνει μονόκερους, πέτα! Διαδραστική εκδήλωση για παιδιά Σάββατο 16 Νοεμβρίου 2024, στις 12 το μεσημέρι, στο κατάστημα ΜΟΥΣΤΑΚΑΣ RIVER WEST (Παρ. Λεωφόρου Κηφισού 98, Αιγάλεω) «Πίστεψε στον εαυτό σου» φωνάζουν στην Κλαυδία οι φίλοι της λίγο πριν πετάξει με τον μονόκερό της. Με στόχο να φωτίσουμε τόσο τη δύναμη του «μπορώ» και την πίστη στις ικανότητές μας, ενεργοποιούμε όλες τις αισθήσεις και δημιουργούμε για τα παιδιά μια ολοκληρωμένη εμπειρία αγάπης, χαράς, φιλίας και προσωπικής ενδυνάμωσης. Στο τέλος τα παιδιά δημιουργούν το δικό τους ουράνιο τόξο, ένα πολύχρωμο βιβλίο με τα προσωπικά τους κατορθώματα. Εμψύχωση: Αντωνία Βέλλιου, αφηγήτρια, μουσειοπαιδαγωγός, NLP σύμβουλος ΜΗΝ ΤΟ ΧΑΣΕΤΕ! Για παιδιά από 5 ετών

Εάν επιθυμείτε να διαγραφείτε από τις λίστες παραληπτών πατήστε .